മാനസ മരിച്ചതറിയാതെ പിതാവ് എറണാകുളത്തേക്ക് കണ്ണൂര്: മകള് മാനസ കോതമംഗലത്ത് യുവാവിന്െറ വെടിയേറ്റ് മരിച്ചത് അറിയാതെ പിതാവ് മാധവന് എറണാകുളത്തേക്ക് തിരിച്ചു. സംഭവം അറിഞ്ഞ ബന്ധുക്കള് വിളിക്കുന്നുണ്ടെങ്കിലും ആരും മാനസക്ക് എന്തു സംഭവിച്ചെന്ന് പറഞ്ഞിട്ടില്ല.എന്നാല്, തന്െറ മകള്ക്ക് എന്തോ അപകടം സംഭവിച്ചുവെന്ന് മാത്രം അദ്ദേഹത്തിന് മനസ്സിലായി. വിളിക്കുന്നവരോടെല്ലാം താന് എറണാകുളത്തേക്ക് പോകുകയാണെന്ന് മറുപടി.മാനസ വെടിയേറ്റ് മരിച്ച അപ്പാര്ട്ട്മെന്റ് ഇന്ന് ഉച്ചക്ക് ശേഷം കോതമംഗലത്ത് നെല്ലിക്കുഴിയിലായിരുന്നു സംഭവം. കണ്ണൂര് നാറാത്ത് രണ്ടാം മൈല് സ്വദേശിനിയും ഇന്ദിരാഗാന്ധി ഡെന്റല് കോളജിലെ ഹൗസ് സര്ജന്സി വിദ്യാര്ഥിനിയുമായ മാനസയെ 24 സുഹൃത്ത് രാഹില് തലയിലും നെഞ്ചിലും വെടിവെച്ച് കൊല്ലുകയായിരുന്നു. ശേഷം രാഹില് സ്വയം തലയിലേക്ക് വെടിയുതിര്ത്ത് ജീവനൊടുക്കി. രാഹിലും കണ്ണൂര് സ്വദേശിയാണ്.Also Read:കോതമംഗലത്ത് വിദ്യാര്ഥിനിയെ വെടിവെച്ച് കൊന്ന ശേഷം യുവാവ് ആത്മഹത്യ ചെയ്തുമാനസയെ കൊല്ലാനായി ഇയാള് കണ്ണൂരില് നിന്ന് കോതമംഗലത്തേക്ക് വരികയായിരുന്നു. തുടര്ന്ന്, മാനസ കൂട്ടുകാരികള്ക്കൊപ്പം താമസിക്കുന്ന വാടക വീട്ടില് അതിക്രമിച്ച് കയറി. ഈ സമയം മാനസ കൂട്ടുകാരികള്ക്കൊപ്പം ഭക്ഷണം കഴിക്കുകയായിരുന്നു. ഭക്ഷണം കഴിക്കുന്നത് നിര്ത്തി സംസാരിക്കാനായി മാനസ മുറിയിലേക്ക് പോയി. മുറിയില് കയറിയ ഉടന് രാഹില് വാതില് കുറ്റിയിടുകയായിരുന്നു. പിന്നീട് തുടരെയുള്ള വെടിയൊച്ചകളാണ് കൂട്ടുകാരികള് കേട്ടത്.